Diari Oficial de la Generalitat Valenciana


Sumari del DOGV 8108, del 18-08-2017 (2017/6961)

Informe ambiental i territorial estratègic de la modificació puntual número 13 de les Normes subsidiàries municipals de Xilxes.
-------------------------------------------------------------------------------------------------------------------------------

### Dades del document

Número de DOGV
:   8108

Data del DOGV
:   18-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/6961


Data del document
:   25-07-2017

Organisme emissor
:   Ajuntament de Xilxes

Tipus de document
:   Anunci

Descriptors 

:   * Chilches
    * administració local
    * pla d'urbanisme

Informe ambiental i territorial estratègic de la modificació puntual número 13 de les Normes subsidiàries municipals de Xilxes. [2017/6961]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, es publica l'informe ambiental i territorial estratègic de la modificació puntual número 13 de les normes subsidiàries municipals de Xilxes, emés per l'Alcaldia mitjançant la Resolució de 25 de juliol de 2017, que literalment és com segueix:  
«Atés que els Serveis Tècnics municipals, en data 2 de juny de 2017, han redactat els instruments de planejament modificatius de l'ordenació urbanística, així com la resta de documentació ambiental, a fi que es procedisca a la corresponent tramitació administrativa i, en el seu moment, a la seua aprovació definitiva de la modificació puntual número 13 de les normes subsidiàries municipals, consistents en:  
  
- Document inicial estratègic.  
- Modificació puntual número 13 de les Normes subsidiàries municipals de Xilxes.  
Atés que les vigents Normes subsidiàries van ser aprovades definitivament per la Comissió Territorial d'Urbanisme en data 23 d'octubre de 1993 i que, des d'aquesta data, se n'han produït diverses modificacions puntuals per a adaptar-les a les noves exigències de la població.  
  
Atés que, a fi de complir amb el que disposa l'article 51.1 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, s'ha sotmés el document que conté la modificació de les Normes subsidiàries i el document inicial estratègic a consulta, per un termini de 20 dies hàbils, a la Conselleria d'Habitatge, Obres Publiques i Vertebració del Territori; Iberdrola, SA; Foment Agrícola Benicàssim, SA, i Policia Local, havent-se pronunciat únicament el Servei Territorial d'Urbanisme de la Conselleria d'Habitatge, Obres Publiques i Vertebració del Territori, per mitjà d'un escrit amb número de registre d'entrada 2265, de 29 de juny de 2017, en el qual s'indica el procediment que s'ha de seguir i que «no té cap observació que efectuar».  
Considerant que l'objecte de la modificació puntual és efectuar una nova redacció del capítol quint, de les condicions generals de l'ús, article 75.8, Garatge-aparcament que afecta exclusivament les determinacions de l'ordenació detallada, tal com ve definit en l'article 35 de la Llei 5/2014, d'ordenació del territori, urbanisme i paisatge (d'ara en avant LOTUP) i, en compliment de l'article 44.5 d'aquesta, li correspon a l'Ajuntament la formulació, la tramitació i l'aprovació dels plans d'àmbit municipal que fixen o modifiquen ordenació detallada.  
  
Considerant que, des del punt de vista ambiental, l'article 46 de la LOTUP estableix que per a les modificacions menors de plans i programes, l'òrgan ambiental i territorial determinarà si la dita modificació ha de ser objecte d'avaluació ambiental i territorial estratègica simplificada o ordinària, per al que haurà de tindre en consideració els criteris de l'annex VIII de la llei.  
Considerant que després de la modificació de determinats articles de la LOTUP realitzada per la Llei 10/2015, de mesures fiscals de gestió administrativa i financera i d'organització de la Generalitat, s'estableix que, per al cas ?d'instruments de planejament urbanístic que afecten únicament i exclusivament a l'ordenació detallada del sòl urbà definida en aquesta llei?, l'òrgan ambiental i territorial serà l'ajuntament del terme municipal de l'àmbit del planejament.  
  
Vist el document inicial estratègic emés pels Serveis Tècnics Municipals, del qual es desprén que, tenint en consideració els criteris de l'annex VIII de la LOTUP, la modificació puntual proposta pot tramitar-se pel procediment d'avaluació ambiental i territorial estratègica simplificada, sense que tinga efectes significatius sobre el medi ambient.  
En vista de tot el que antecedeix, aquesta Alcaldia Presidència resol:  
  
  
Primer  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 13 de les normes subsidiàries municipals, d'acord amb els criteris de l'annex VIII de la LOTUP, per no tindre efectes significatius sobre el medi ambient; correspon continuar la modificació d'acord amb la seua normativa sectorial.  
  
Segon  
Notificar aquesta resolució als interessats amb la indicació que, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Tercer  
Publicar en el Diari Oficial de la Generalitat Valenciana aquest informe als efectes previstos en l'article 51.7 de la LOTUP».  
  
Xilxes, 25 de juliol de 2017.- L'alcalde: José Martínez Melchor.